Kata ganti diri

Dalam tatabahasa bahasa Melayu, kata ganti diri ialah kata yang digunakan untuk menggantikan kata nama orang.

Kata ganti diri pertama

Tunggal 

 aku—digunakan apabila bercakap dengan sahabat handai atau dengan Tuhan.
 saya—digunakan apabila bercakap dengan seseorang yang baru dikenali atau dalam suasana rasmi.
 hamba—digunakan pada diri sendiri pada zaman dahulu, sebagai kata ganti diri memaksudkan diri sendiri iaitu hamba adalah bermaksud aku.
 patik—digunakan oleh rakyat apabila bercakap dengan raja atau sultan.
 beta—digunakan oleh raja atau sultan apabila bertitah kepada rakyat.

Jamak 

 kami—digunakan kepada diri orang yang berkata serta temannya apabila bercakap dengan orang kedua.
 kita—digunakan kepada diri sendiri dan menyertakan diri orang kedua.

Kata ganti diri kedua 

 anda—digunakan untuk diri orang kedua apabila tidak berhadapan dengan kita.
 awak—digunakan untuk diri orang kedua yang rapat hubungannya dengan kita.
 engkau—digunakan untuk diri orang kedua yang rapat hubungannya dengan kita dan dengan Tuhan juga.
 tuanku—digunakan apabila bercakap dengan sultan dan raja.
 kalian—digunakan untuk beberapa orang yang diajak bercakap.
 kamu—digunakan untuk diri orang kedua yang rapat hubungannya dengan kita.

Kata ganti diri ketiga

Tunggal 
 Baginda—digunakan untuk raja, sultan, atau nabi.
 beliau—digunakan untuk tokoh dan orang yang kita hormati, misalnya ibu bapa, guru, dan pemimpin.
 dia dan ia—digunakan untuk orang yang umum seperti orang biasa dan rakan.

Jamak 
 mereka—digunakan untuk orang yang bilangannya lebih daripada seorang.

Rujukan 
 Kata Ganti Nama

Tatabahasa bahasa Melayu